

APSTIPRINĀTS

Iepirkumu komisijas

2015. gada 19.jūnija sēdē

protokols Nr. 1

|  |  |
| --- | --- |
|  |  |

Latvijas Universitātes

iepirkuma

**“Būvdarbi Latvijas Universitātes Akadēmiskā centra Torņkalnā ēkas funkcionalitātes uzlabošanai”**

**(Iepirkuma identifikācijas numurs: LU 2015/41\_I\_ERAF)**

**N O L I K U M S**

Rīga, 2015. gads

**I VISPĀRĪGĀ INFORMĀCIJA**

* 1. **Iepirkuma identifikācijas numurs**: **LU 2015/41\_I\_ERAF**
  2. **Pasūtītāja nosaukums, adrese un rekvizīti**:

Latvijas Universitāte (turpmāk – Pasūtītājs)

Raiņa bulvāris 19, Rīga, LV 1586, Latvija,

IZM Izglītības iestāžu reģ. Nr. 3341000218, PVN reģ. Nr. LV90000076669.

Tālruņa Nr.: +371 67034666

Faksa Nr.: +371 67034676

Mājas lapa: www.lu.lv

* 1. **Kontaktpersona:** Attīstības un plānošanas departamenta projekta koordinators Imants Klāvs, e pasts: imants.klavs@lu.lv, tālr. 26100095;
  2. **Komisija:** Iepirkuma procedūru veic ar Latvijas Universitātes 2014.gada 19.decembra rīkojumu Nr.1/365 izveidotā Iepirkuma komisija (turpmāk - Komisija).
  3. **Iepirkuma procedūra:** Iepirkums tiek veikts pamatojoties uz Publisko iepirkumu likuma (turpmāk - PIL) 8.2pantu (turpmāk – Iepirkums).
  4. **Pieeja Iepirkuma dokumentiem un papildus informācijas sniegšana:**
     1. Pasūtītājs nodrošina brīvu un tiešu elektronisko pieeju Iepirkuma dokumentiem savā mājas lapā: [www.lu.lv](http://www.lu.lv) ,sadaļā „Iepirkumi”;
     2. Informācijas apmaiņa starp Pasūtītāju un Pretendentu: rakstveidā, vienlaikus ievērojot PIL 33.panta regulējumu. Pasūtītājs papildus informāciju, kā arī citu informāciju, kas ir saistīta ar Iepirkumu, publicē savā mājas lapā: [www.lu.lv](http://www.lu.lv). sadaļā „Iepirkumi”.

**II INFORMĀCIJA PAR IEPIRKUMA PRIEKŠMETU**

* 1. Iepirkuma priekšmets: Būvdarbi Latvijas Universitātes Akadēmiskā centra Torņkalnā ēkas funkcionalitātes uzlabošanai atbilstoši Nolikumam un Tehniskajai specifikācijai, kas ir pievienota Nolikuma 2.pielikumā (turpmāk- Pakalpojums).
  2. Paredzamā līguma priekšmeta (iepirkuma priekšmeta) izpildes termiņš: 45 (četrdesmit piecas) dienas no iepirkuma līguma noslēgšanas brīža.
  3. Paredzamā līgumcena: nepārsniedz EUR 170 000,00, bez PVN.
  4. CPV kods: 45343200-5 (Ugunsdzēšanas aprīkojuma uzstādīšanas darbi), 45252120-5 (Ūdens attīrīšanas (sagatavošanas) iekārtas celtniecības darbi), 45255400-3 (Montāžas darbi).
  5. Līguma izpildes vieta: Jelgavas iela 1, Rīga, LV-1050. Latvijas Universitātes Dabaszinātņu akadēmiskā centra ēka atrodas būvniecības stadijā.
  6. Iepirkums tiek līdzfinansēts: noEiropas Reģionālās attīstības fonda (turpmāk – ERAF) 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem” projekts „Latvijas Universitātes infrastruktūras modernizācija prioritāro virzienu studiju programmu attīstībai”, vienošanās Nr.2010/0114/3DP/3.1.2.1.1/09/IPIA/VIAA/029 (turpmāk – Projekts).

**III PIEDĀVĀJUMA NOFORMĒŠANAS UN IESNIEGŠANAS KĀRTĪBA**

* 1. Noformējot piedāvājumu Pretendentam jāievēro Nolikumā ietvertās prasības un piedāvājuma noformējumā jāietver:
     1. titullapa, kas satur Pretendenta nosaukumu, adresi, reģistrācijas vietu, numuru, un Iepirkuma nosaukumu un identifikācijas numuru;
     2. pieteikums, kas aizpildīta atbilstoši Nolikuma 1.pielikumā pievienotajai pieteikuma vēstules veidnei;
     3. Pretendenta kvalifikāciju apliecinoši dokumenti;
     4. Tehniskais piedāvājums, kas atbilst Nolikuma un Tehniskās specifikācijas, kas pievienota Nolikuma 2.pielikumā, noteiktām prasībām;
     5. Finanšu piedāvājumu ar cenas priekšlikumu, kas Pretendentam jāaizpilda ievērojot Nolikuma 1.pielikuma (Tehniskā specifikācija) 6.pielikumu - Darbu apjomu tabulas.
  2. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
  3. Piedāvājumu Pretendents sagatavo atbilstoši Valsts valodas likuma un Dokumentu juridiskā spēka likuma un Ministru kabineta 2010. gada 28. septembra noteikumu Nr.916 „Dokumentu izstrādāšanas un noformēšanas kārtība” prasībām.
  4. Pretendentam jāiesniedz piedāvājuma viens oriģināls un divas kopijas (ar norādēm “Oriģināls”, “Kopija”).
  5. Visiem piedāvājumā ietvertajiem materiāliem jābūt caurdurtiem, caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām, piedāvājuma aizmugurē jānorāda un ar Pretendentu pārstāvēt tiesīgās vai pilnvarotās personas parakstu jāapliecina piedāvājuma kopējais lapu skaits.
  6. Piedāvājumu var nogādāt ar vēstuli, kurjera pastu /personiski.
  7. Piedāvājuma eksemplāri jāiesniedz (jānogādā) vienā aizvērtā, aizzīmogotā un parakstītā iesaiņojumā. Ja Piedāvājums netiks noformēts atbilstoši augstāk minētajai prasībai, tas tiks atdots Pretendentam, to nereģistrējot.
  8. Uz aploksnes jānorāda šāda informācija:
     1. „Latvijas Universitātes Saimniecības pārvalde, Baznīcas iela 5, Rīga, LV-1010, Latvija;
     2. Atzīme: (**LU 2015/41\_I\_ERAF**);
     3. Iepirkumam „**Būvdarbi Latvijas Universitātes Akadēmiskā centra Torņkalnā ēkas funkcionalitātes uzlabošanai**”
     4. Pretendenta nosaukums, reģistrācijas Nr. un adrese.
     5. Pretendenta kontaktpersonas vārdu, uzvārdu, tālruņa un faksa numuru;
     6. Neatvērt līdz **2015.gada 2.jūlija, plkst.11.00**.
  9. Piedāvājumi jāiesniedz Pasūtītājam, līdz **2015.gada 2.jūlijam, plkst. 11.00**, Latvijas Universitātes Saimniecības pārvaldē, Baznīcas ielā 5, 1.stāvā Torņakalna projekta birojā (ieeja pie automašīnu barjeras), darba laikā no plkst. 9:00 līdz 16:30, pārtraukums no 12:00 līdz 13:00. Pēc norādītā termiņa piedāvājumi netiks pieņemti.
  10. Pretendents var iesniegt tikai vienu piedāvājumu. Vienā piedāvājumā nedrīkst būt vairāki tehniskie vai finanšu piedāvājumu varianti.
  11. Pretendents apmaksā visas izmaksas, kas saistītas ar piedāvājuma sagatavošanu un iesniegšanu Pasūtītājam.

**IV PRETENDENTU IZSLĒGŠANAS NOTEIKUMI**

* 1. Pasūtītājs izslēdz Pretendentu no dalības iepirkuma procedūrā jebkurā no šādiem gadījumiem:
     1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
     2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
  2. Nolikuma 4.1.1. un 4.1.2.punktā minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
  3. Lai pārbaudītu, vai Pretendents nav izslēdzams no dalības Nolikuma 4.1.1. vai 4.1.2.punktā minēto apstākļu dēļ, Pasūtītājs:
     1. attiecībā uz Pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

par Nolikuma 4.1.1.punktā minētajiem faktiem — no Uzņēmumu reģistra,

par Nolikuma 4.1.2.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta piekrišanu;

* + 1. attiecībā uz ārvalstī reģistrētu vai pastāvīgi dzīvojošu Pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas Nolikuma 4.1.punktā noteiktie gadījumi. Termiņu izziņu iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
  1. Atkarībā no atbilstoši Nolikuma 4.3.1.punkta "b" apakšpunktam veiktās pārbaudes rezultātiem Pasūtītājs:
     1. neizslēdz Pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
     2. informē Pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi Pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, Pasūtītājs Pretendentu izslēdz no dalības iepirkumā.
  2. Izslēgšanas nosacījumi iepirkumā attiecas uz Pretendentu (ja Pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība).

**V PRETENDENTU KVALIFIKĀCIJA**

* 1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi, slēgt iepirkuma līgumu.

|  |  |
| --- | --- |
| * 1. Pretendentam jāatbilst šādām Pretendentu kvalifikācijas prasībām: | * 1. Lai pārliecinātos par Pretendenta atbilstību Pasūtītāja noteiktajām kvalifikācijas prasībām, Pretendentam jāiesniedz šādi Pretendenta kvalifikācijas apliecinošie dokumenti: |
| * + 1. Pretendents pilnībā izprot un piekrīt Iepirkuma noteikumiem, apņemas tos ievērot un izpildīt Iepirkuma nosacījumus saskaņā ar visiem Nolikuma, tā pielikumu, pretendenta piedāvājuma un iepirkuma līguma noteikumiem; | * + 1. Pretendenta pieteikuma vēstule, kas noformēta atbilstoši Nolikuma 2.pielikumam; |
| * + 1. Pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības; | * + 1. Pretendentam jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības.   *Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datu bāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datu bāzē*; |
| * + 1. Pretendentam ir jābūt reģistrētam komercreģistrā (vai līdzvērtīgā reģistrā ārvalstīs) vai profesionālajā reģistrā vai, ja reģistrāciju paredz attiecīgo normatīvo aktu regulējums; | * + 1. Lai pārbaudītu Nolikuma 5.2.3.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies konkrētā reģistra datu bāzē; |
| * + 1. Pretendents iepriekšējo piecu gadu (2010., 2011., 2012., 2013., 2014. un 2015. gadā līdz piedāvājuma iesniegšanas brīdim) ir realizējis vismaz divus līdzīga izmēra (atbilstoši Tehniskajā specifikācijā norādītajam) izgaismojuma reklāmas uzrakstu vai izkārtnes montāžas darbus; | * + 1. Pretendenta iepriekšējās pieredzes apliecinājums atbilstoši nolikuma 4.pielikumam – Pretendenta veikto darbu saraksts, ka Pretendentam ir pieredze līdzvērtīgu darbu izpildē atbilstoši Nolikuma 5.2.4.punkta prasībām, un vismaz divas atsauksmes par pieredzes apliecinājumā iekļautiem darbiem; |
| * + 1. Pretendents iepriekšējo piecu gadu (2010., 2011., 2012., 2013., 2014. un 2015. gadā līdz piedāvājuma iesniegšanas brīdim) ir realizējis vismaz divus platības ziņā (ne mazāk kā 60 m2) līdzīgas izmēra gāzes dzesēšanas sistēmas montāžas darbus datu centros vai elektrosadales telpās; | * + 1. Pretendenta iepriekšējās pieredzes apliecinājums atbilstoši nolikuma 4.pielikumam – Pretendenta veikto darbu saraksts, ka Pretendentam ir pieredze līdzvērtīgu darbu izpildē atbilstoši Nolikuma 5.2.5.punkta prasībām, un vismaz divas atsauksmes par pieredzes apliecinājumā iekļautiem darbiem; |
| * + 1. Pretendents metāla konstrukciju projektēšanas darbiem piesaistīs sertificētu būvkonstrukciju projektētāju; | * + 1. Pretendenta piesaistītā speciālista sertifikāts ēku konstrukciju projektēšanā; |
| * + 1. Pretendents metāla konstrukciju darbiem piesaistīs sertificētu būvdarbu vadītāju. | * + 1. Pretendenta piesaistītā speciālista sertifikāts ēku būvdarbu vadīšanā. |

**VI Tehniskais un finanšu piedāvājums**

* 1. Tehniskais piedāvājums Pretendentam jāsagatavo atbilstoši Iepirkuma nolikuma 2.pielikumā pievienotajai tehniskajai specifikācijai un papildus tehniskajā piedāvājumā jāiekļauj:
     1. darbu realizācijas grafiks, ņemot vērā nolikumā noteikto darbu izpildes termiņu;
     2. darbu organizācija objektā;
     3. cita informācija par paredzamajiem darbiem, kuru Pretendents uzskata par nepieciešamu sniegt Pasūtītājam.
  2. Finanšu piedāvājums jāsagatavo atbilstoši Darbu apjomu tabulām (Tehniskās specifikācijas 6.pielikums).
  3. Piedāvātajos izcenojumos, kas veido kopējo piedāvāto līgumcenu, jābūt ietvertiem visiem nodokļiem, nodevām un citiem maksājumiem, kas saistīti ar Būvdarbu un līgumsaistību izpildi (t.sk., Būvdarbu organizācijas izdevumi, materiālu, konstrukciju, nomas, glabāšanas un transportēšanas izdevumi, mehānismu ekspluatācijas izdevumi, būvlaukuma iekārtošanas un uzturēšanas izmaksas, būvgružu savākšanas un izvešanas izdevumi, personāla izmaksas, sociālais u.c. nodokļi, pieskaitāmās izmaksas, ar peļņu un riska faktoriem saistītās izmaksas, izmaksas apstiprinājumu, atļauju un licenču saņemšanai no nepieciešamajām institūcijām un komersantiem, izmaksas par paredzēto Pretendenta apdrošināšanu, garantiju saņemšanu, izņemot pievienotās vērtības nodokli (PVN). PVN jānorāda atsevišķi. Visas cenas ir jānorāda atbilstoši Tehniskās specifikācijas 6.pielikumam.
  4. Izcenojumiem un cenām, kuras piedāvā Pretendents, jābūt fiksētām uz visu līguma izpildes laiku un tās nevar būt objekts nekādiem vēlākiem pārrēķiniem.
  5. Pasūtītājs var pieprasīt Pretendentam iesniegt detalizētāku cenas veidošanās mehānismu.
  6. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.

**VII PRetendentu VĒRTĒŠANA**

* 1. Komisija veic piedāvājumu noformējuma un Pretendentu kvalifikācijas pārbaudi slēgtā sēdē, kuras laikā Komisija pārbauda piedāvājumu atbilstību Nolikumā noteiktajām noformējuma prasībām un Pretendenta atbilstību Nolikuma 5.punktā noteiktajām kvalifikācijas prasībām.
  2. Pretendents tiek izslēgts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka:
     1. Pretendents neatbilst kādai no Nolikuma 5.2.punkta kvalifikācijas prasībām;
     2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, kam ir būtiska nozīme piedāvājumu izvērtēšanai, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma prasībām un to saturs neatbilst Nolikuma prasībām;
     3. Pretendents nav iesniedzis kādu no Iepirkuma Nolikuma 5.3.punkta apakšpunktos (izņemot Nolikuma 5.3.2.apakšpunktā noteiktos dokumentus) minētajiem kvalifikācijas dokumentiem.
  3. Ja Pretendents ir personu apvienība, Pretendents tiks izslēgts no turpmākās dalības Iepirkumā, ja Komisija konstatēs, ka uz kādu no personām, kura iekļauta apvienībā, attiecas kāds no 7.2. punktā minētajiem nosacījumiem.
  4. Pretendenta piedāvājums, kas atbilst visām Pasūtītāja Nolikumā noteiktajām kvalifikācijas prasībām, tiek virzīts tehniskā piedāvājuma atbilstības Tehniskajai specifikācijai pārbaudei.

**VIII TEHNISKĀ PIEDĀVĀJUMA ATBILSTĪBAS PĀRBAUDE**

* 1. Pēc Pretendentu kvalifikācijas pārbaudes Iepirkuma komisija slēgtā sēdē veic Pretendentu tehnisko piedāvājumu atbilstības pārbaudi Nolikumā un Tehniskajā specifikācijā noteiktajām prasībām.
  2. Pretendenta piedāvājums tiek noraidīts no dalības Iepirkumā un netiek tālāk izvērtēts, ja Iepirkuma komisija konstatē, ka:
     1. nav iesniegti tehniskā piedāvājuma dokumenti vai tie un to saturs neatbilst Nolikuma un Tehniskās specifikācijas prasībām;
     2. Pretendents nepiekrīt Nolikuma vai Tehniskās specifikācijas noteikumiem.
  3. Ja Pretendenta tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.

**IX FINANŠU PIEDĀVĀJUMA VĒRTĒŠANA**

* 1. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatēs aritmētiskās kļūdas, Iepirkuma komisija šīs kļūdas izlabo. Par konstatētajām kļūdām un laboto finanšu piedāvājumu, Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija vērā ņem veiktos labojumus.
  2. Pēc finanšu piedāvājuma atbilstības pārbaudes Nolikuma prasībām Komisija izvēlas Pretendenta piedāvājumu ar viszemāko cenu. Piedāvājuma ar viszemāko cenu noteikšanai tiek vērtēta Pretendenta finanšu piedāvājumā norādītā kopējā piedāvājuma cena EUR bez PVN - vērtējamā cena.

**X IEPIRKUMA LĪGUMA SLĒGŠANAS TIESĪBU PIEŠĶIRŠANA**

* 1. Tiesības noslēgt iepirkuma līgumu tiek piešķirtas Pretendentam, kura iesniegtais piedāvājums atzīts par atbilstošu visām Nolikumā noteiktajām prasībām un, kura piedāvājums ir ar viszemāko cenu.
  2. Ja iepirkuma uzvarētājs atsakās no iepirkuma līguma slēgšanas vai atsauc savu piedāvājumu, Komisija ir tiesīga atzīt par uzvarētāju Pretendentu, kurš iesniedzis nākamo piedāvājumu ar viszemāko cenu.
  3. Iepirkuma komisija var pieņemt lēmumu pārtraukt iepirkumu, ja nav iesniegts neviens piedāvājums vai nav iesniegts neviens Nolikumā izvirzītajām prasībām atbilstošs piedāvājums vai ir cits objektīvi pamatots iemesls iepirkuma pārtraukšanai.
  4. Atbilstoši Publisko iepirkumu likuma 8.2panta trīspadsmitajai daļai ne vēlāk kā dienā, kad stājas spēkā Iepirkuma līgums (vai Iepirkuma līguma izpildes gaitā - tā grozījumi), Pasūtītājs savā mājaslapā internetā ievietos šī iepirkuma rezultātā noslēgto Iepirkuma līgumu, kā arī tā grozījumu (ja tādi tiks veikti) tekstu atbilstoši normatīvajos tiesību aktos noteiktajai kārtībai, ievērojot komercnoslēpuma aizsardzības prasības.

**XI KOMISIJAS TIESĪBAS UN PIENĀKUMI**

* 1. Komisijai ir tiesības atteikties tālāk vērtēt jebkuru no piedāvājumiem, ja tiek konstatēts, ka tas neatbilst kādai no šajā Nolikumā vai normatīvajos aktos noteiktajām prasībām vai satur nepatiesu informāciju.
  2. Ja Komisijai rodas šaubas par iesniegtā dokumenta kopijas autentiskumu ar oriģinālu, tā var pieprasīt Pretendentam iesniegt dokumenta oriģinālu vai apliecinātu dokumenta kopiju.
  3. Komisijai ir tiesības pieaicināt tās darbā speciālistus vai ekspertus ar padomdevēja tiesībām. Eksperts dod rakstisku vērtējumu. Vērtējumu pievieno komisijas sēdes protokolam. Eksperta vērtējums nav saistošs Komisijai.
  4. Ja Pretendenta iesniegtajos dokumentos ietvertā informācija ir nepietiekoša, Komisijai ir tiesības pieprasīt papildus informāciju, nosakot papildus iesniedzamās informācijas iesniegšanas termiņu un vietu.
  5. Ja Pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas iekļauti piedāvājumā.
  6. Komisija patur sev tiesības atteikties no visiem piedāvājumiem.
  7. Komisijai ir tiesības pieņemt vienu no šādiem lēmumiem:
     1. par iepirkuma līguma slēgšanu;
     2. izbeigt/pārtraukt iepirkumu, neizvēloties nevienu piedāvājumu;
     3. par jauna iepirkuma organizēšanu.
  8. Komisija par savu lēmumu paziņo rakstiski visiem Pretendentiem.

**XII PRETENDENTU TIESĪBAS UN PIENĀKUMI**

* 1. Piedalīšanās Iepirkumā ir Pretendenta brīva griba.
  2. Pretendents Iepirkumam var iesniegt tikai vienu piedāvājumu.
  3. Iesniedzot savu piedāvājumu dalībai Iepirkumā, pretendentam visā pilnībā ir jāpieņem un ir jābūt gatavam pildīt šā Nolikuma un normatīvo aktu prasības, kas attiecas par Publisko iepirkumu.
  4. Pretendentam ir tiesības pārsūdzēt Komisijas pieņemto lēmumu PIL noteiktajā kārtībā.
  5. Pēc piedāvājuma iesniegšanas termiņa beigām piedāvājumu nevar grozīt vai papildināt.

**XIII LĪGUMA NOTEIKUMI**

* 1. Līguma slēgšanas mērķis ir noteikt visas tiesiskās, mantiskās, finansiālās un citas attiecības, kādas var rasties, veicot iepirkumu Pasūtītāja vajadzībām.
  2. Līgums ar izvēlēto Pretendentu tiks slēgts gadījumā, ja Pretendenta finanšu piedāvājums nepārsniegs Pasūtītājam pieejamo Finansējuma apjomu.
  3. Pasūtītājs līgumu slēdz saskaņā ar Pretendenta piedāvājumu atbilstoši Nolikuma 3.pielikumā pievienotajam Līguma projektam.
  4. Līgumu sagatavo Pasūtītājs atbilstoši valsts Valodas likuma prasībām. Ja Līgums ar ārvalstu piegādātāju tiek noslēgts kā divvalodīgs, teksta tulkojuma šaubu gadījumā, prioritārs ir uzskatāms teksts latviešu valodā.

**XIV PIELIKUMI**

* 1. Kā neatņemamas Nolikuma sastāvdaļas Nolikumam pievienoti šādi pielikumi:
     1. 1.pielikums: Tehniskā specifikācija;
     2. 2.pielikums: Pieteikuma vēstules forma;
     3. 3.pielikums: Iepirkuma līguma projekts
     4. 4.pielikums: Pretendenta veikto darbu saraksts.

1.pielikums

Iepirkumam ar ID Nr. LU 2015/41\_I\_ERAF

nolikumam

TEHNISKĀ SPECIFIKĀCIJA

1. **Vispārējs apraksts**

Objektā “Latvijas Universitātes Dabaszinātņu akadēmiskais centrs”, Rīgā, Jelgavas iela 1 (turpmāk tekstā “Objekts”) paredzēts veikt dažādus būvdarbus, kas aprakstīti zemāk.

Aprakstos norādītie telpu numuri atbilst saskaņotā Tehniskā projekta rasējumiem, kas pievienoti Tehniskajai specifikācijai.

Visām Tehniskajās specifikācijās minētajām konkrētas izcelsmes iekārtām, ierīcēm, aprīkojumam, piederumiem un standartiem var tikt piedāvāti ekvivalenti, ja tiek sasniegti Tehniskajās specifikācijās iekļautie tehniskie rādītāji, funkcionālās un kvalitātes prasības.

Pretendentam jānodrošina būvlaukuma ierīkošana un uzturēšana savu darbu veikšanai.

1. **Automātiskās gāzes ugunsdzēsības sistēmas montāžas darbi.**

**Darbu veikšanas vieta**

Sistēmu paredzēts izbūvēt pagraba stāva telpās Nr. 061 un Nr.074.

**Apraksts**

Projekts paredz uzstādīt moduļu sistēmu ar ugunsdzēsīgo gāzi – HFC 227ea(FM200). Gāzes ugunsdzēsības automātiskā iekārta paredzēta ugunsgrēka dzēšanai vienlaicīgi ar signalizāciju. Projekts paredz aizsargāt īpaši svarīgas Latvijas Universitātes Akadēmiska centra telpas: datu centru un elektrosadales telpu (Telpas Nr. 061,074)

**Saistītie veicamie darbi**

* Veikt apdares un materiālu atjaunošanu tās sākotnējā izskatā un šo darbu nodošanu Pasūtītajam, ja darba rezultātā tiek bojāta esošās apdare, inženierkomunikācijas vai citi materiāli;
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt papildus darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

**Izejas dokumenti**

Darbi veicami atbilstoši SIA “US&L” izstrādātajam tehniskajam projektam, pilns sējums.

1. **Demineralizētā ūdens sistēmas izveide**

**Darbu veikšanas vieta**

Objektā paredzēts izbūvēt demineralizētā ūdens sistēmu, kura apgādās laboratorijas 4.,5., un 6. stāvā.

**Apraksts:**

**Esošā situācija:**

Demineralizētā ūdens trasi paredzēts pieslēgt 714. telpā esošajām tvertnēm (1+2 m3), kurās tiek uzkrāts siltumnīcas vajadzībām paredzētais demineralizētais ūdens. Ūdens sagatavošanas sistēmā ir iekļauts mehāniskās ūdens filtrācijas iekārtas BWT, Epuro, Ecowater vai analogs un reversās osmozes filtru BWT, Epuro, Ecowater vai analogs. Ūdens EC µS/cm pēc osmozes filtra nepārsniedz 20 µS/cm. Reversās osmozes filtra minimālā ražība – 150l/h. Ūdens no pilsētas ūdens tīkla tiek attīrīts ar mehānisko filtru, mīkstināts un atdzelžots. Pēc iepriekšminētā, ūdens tiek izfiltrēts caur reversās osmoses filtru un uzkrāts rezervuāros turpmākai lietošanai. Ūdens attīrīšanas sistēma ietverot reversās osmozes filtru un tvertnes neietilpst demineralizētā ūdens sistēmas apgādes projektā, bet tiek nodrošinātas no siltumnīcas tehnoloģijas puses.

**Sistēmas apraksts:**

Demineralizētā ūdens sistēma paredzēta galvenokārt ķīmisko trauku skalošanai, šķīdumu gatavošanai. Vidējais prognozētais ūdens patēriņš ir 6-8 litri no krāna, savukārt dienas vidējais patēriņš sistēmai kopā 300 litri/dienā.

Veicot tehniskā projekta izstrādi nepieciešams veikt sistēmas aprēķinu uz caurplūdi un plūsmas ātrumu, kā arī precizēt cirkulācijas sūkņa parametrus, lai nodrošinātu patstāvīgu ūdens cirkulāciju sistēmā. Projektā nepieciešams ievērtēt no siltumnīcas tehnoloģijas puses nodrošināto aprīkojumu un savietojamību ar demineralizētā ūdens sistēmu. Pirms darbu uzsākšanas, tehniskā projekta izstrādes laikā, nepieciešams precizēt dem. ūdens sistēmas trases izvietojumu pēc faktiskās situācijas objektā ievērtējot esošo komunikāciju izvietojumu.

Demineralizētā ūdens sistēma paredzēta kā cirkulācijas tipa sistēma ar ietvertu UV lampu, kas nodrošina sistēmā esošā ūdens patstāvīgu attīrīšanu. Demineralizētā ūdens caurules ir paredzētas no polivinilhlorīda (PVC). Sistēmā jānodrošina, ka demineralizētais ūdens nenonāk saskarē ar metālu. Pieļaujamā ūdens tīrība sistēmā 20-50 µS.

Kopumā demineralizētā ūdens sistēmu paredzēts pievadīt uz 28 lietošanas punktiem. Lietošanas punkti paredzēti kā L tipa demineralizētā ūdens krāni. Krāni tiek izvietoti laboratoriju mēbeļu centrālajā modulī pirmā krāna pozīcijā (sk. stāvu plānus pielikumā)

Demineralizētā ūdens pieslēgumi paredzēti sekojošām iekārtām:

* + - Telpa 402 poz. 002;
    - Telpa 412 poz. 012;
    - Telpa 415 poz. 006;
    - Telpa 418 poz. 006;
    - Telpa 421 poz. 005;
    - Telpa 422 poz. 005;
    - Telpa 439 poz. 011;
    - Telpa 440 poz. 007;
    - Telpa 518 poz. 006;
    - Telpa 527 poz. 003;
    - Telpa 530 poz. 002;
    - Telpa 532 poz. 002;
    - Telpa 533 poz. 003;
    - Telpa 534 poz. 006;
    - Telpa 537 poz. 007;
    - Telpa 602 poz. 010;
    - Telpa 603 poz. 009;
    - Telpa 604 poz. 009;
    - Telpa 605 poz. 009;
    - Telpa 607 poz. 009;
    - Telpa 612 poz. 018;
    - Telpa 614 poz. 004;
    - Telpa 617 poz. 017;
    - Telpa 618 poz. 010;
    - Telpa 620 poz. 016;
    - Telpa 623 poz. 012;
    - Telpa 625 poz. 017;
    - Telpa 625 poz. 012;

Demineralizētā ūdens sistēmu paredzēts izvietot pa telpu griestiem, stiprinot pie betona pārseguma. Vietās, kur atrodas pieslēguma punkti, nepieciešams izveidot vertikālus nolaidumus uz centrālo moduli, kuram komunikāciju pievadi atrodas apakšējā daļā. Lai izvadītu dem. ūdens trasi caur stāvu pārsegumiem paredzēts veikt urbumus. Tehniskā projekta izstrādes laikā nepieciešams precizēt urbumu un trases izvietojumu stāvos. Pēc darbu veikšanas nepieciešams veikt izbūvētās sistēmas šķērsojumu vietu aizdari sienās un pārsegumā atbilstoši šķērsojamā norobežojuma ugunsnoturibas klasei. Pēc darbu pabeigšanas nepieciešams sastādīt izpilddokumentāciju un darbus uzrādīt būvuzraugam.

**Saistītie veicamie darbi**

* Veikt apdares un materiālu atjaunošanu tās sākotnējā izskatā un šo darbu nodošanu Pasūtītajam, ja darba rezultātā tiek bojāta esošās apdare, inženierkomunikācijas vai citi materiāli;
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt papildus darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

**Izejas dokumenti**

1. 4.stāva plāns ar aptuveno demineralizētā ūdens sistēmas trasējumu;
2. 5.stāva plāns ar aptuveno demineralizētā ūdens sistēmas trasējumu;
3. 6.stāva plāns ar aptuveno demineralizētā ūdens sistēmas trasējumu;
4. 7.stāva plāns ar aptuveno demineralizētā ūdens sistēmas trasējumu;
5. 7.stāva siltumnīcas tehnoloģijas plānojums;
6. **Projektoru, displeju un priekšskatījuma kronšteinu montāžas darbi**

**Darbu veikšanas vieta**

Kronšteinus ar adapteriem projektoru montāžai veikt auditoriju un laboratoriju telpās Nr:008;107;108;109;223;218;217;211;212;209;208;204;205;302;334;335;336;301;327;324;325;319;401;402;405;406;432;433;439;441;501;509;513;545;546;547;548;601;602;614;621;701;702;717;801.

Telpās Nr. 107,108,109,223,217,334,335 un 336 uzstādīt papildus kronšteinus ar adapteriem  priekšskatījuma displeju stiprināšanai.

Kronšteinus ar adapteriem displeju montāžai (40-50 collas)  veikt auditoriju un laboratoriju telpā Nr.313 x 1 gab. kronšteins - divu displeju stiprināšanai; telpā Nr.440 x 2 gab. kronšteini - divu displeju stiprināšanai; telpā Nr.623 x 2 gab. kronšteini - divu displeju stiprināšanai.

**Apraksts:**

Adapteriem, kas paredzēti displejiem un projektoriem, ir jābūt regulējamiem vertikālā un horizontālā plaknē. Adapteriem, kas paredzēti projektoriem jābūt aprīkotiem ar aizsardzības mehānismu (slēdzeni) pret nesankcionētu projektoru un adapteru noņemšanu.

Pirms izvēlēties kronšteinu garumu nepieciešams ievērot telpas augstumu un inženiertīklu (gaismekļu, gaisa vadu utt....) izvietojuma augstumu.

**Saistītie veicamie darbi**

* Veikt apdares un materiālu atjaunošanu tās sākotnējā izskatā un šo darbu nodošanu Pasūtītajam, ja darba rezultātā tiek bojāta esošās apdare, inženierkomunikācijas vai citi materiāli;
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt papildus darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

***Adapteris projektoram***



***Adapteris diviem displejiem*** 

**Izejas dokumenti**

* Arhitektūras stāvu plāni: AR-3 līdz AR-11;
* Ēkas griezums AR-13;

1. **Uzraksta “Latvijas Universitāte” projektēšanas un montāžas darbi uz ēkas jumta.**

**Darbu veikšanas vieta**

Darbus paredzēts veikt uz ēkas jumta.

**Apraksts:**

**Telpisko burtu un tā nesošās konstrukcijas projektēšana, piegāde un uzstādīšana:**

* Telpiska metāla rāmja konstrukcija no cinkota metāla. (Konstrukcijai jābūt aprēķinātai ar nestspēju, kas paredz telpisko gaismas burtu slodzi un visas attiecīgās, raksturīgas slodzes konstrukcijai, kas atradīsies uz ēkas jumta.)
* Telpiski gaismas burti (sāni un aizmugure) izgatavojami no krāsota alumīnija (b=1,5 mm).
* Gaismas kastes fasādes daļu paredzēt no b=4 mm matēta polikarbonāta (OPAL).
* Kastes iekšpusē paredzēt LED diožu gaismekļu bloku. LED diodēm izmantot 12V transformatoru.
* Gaismas spilgtums max 1400 Lx, paredzēt iespēju regulēt spilgtumu ekspluatācijas laikā.
* Nesošā metāla konstrukcija stiprinās pie esošiem betona stabveida pamatiem.
* Izstrādājumam un konstrukcijai paredzēt 3 gadu garantiju.

**Saistītie veicamie darbi telpisko burtu un to nesošās konstrukcijas uzstādīšanai:**

* Izstrādāt un saskaņot telpisko burtu, to nesošās konstrukcijas projektu un saskaņot to ar Pasūtītāju, būvuzraugu un Autoruzraugu.
* Izgatavot, piegādāt uzstādīšanai uz Latvijas Universitātes jaunbūvējamās ēkas jumta metāla rāmjveida konstrukciju un piestiprināt tai gaismas burtus.
* Veikt burtu apgaismojuma pieslēgšanu pie esošā ēkas elektro tīkla.
* Veikt ēkas elementu atjaunošanu to sākotnējā izskatā un šo darbu nodošanu Pasūtītajam, ja darba rezultātā tiek bojāta esošā apdare, inženierkomunikācijas vai citi materiāli;
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

**Izejas dokumenti**

* Arhitektūras rasējumi AR-12, AR-13, ARD-8;
* Būvkonstrukciju rasējumi BK-14.1 - 14.11 un BK-15.1 - 15.13, BK AU 1-15.05.2015;
* Uzraksta vizualizācija ņo Jelgavas ielas.
* Jumta plāns ar norādītu uzraksta vietu;

1. **Podestu piegādes un montāžas darbi**

**Darbu veikšanas vieta**

Podestus paredzēts piegādāt un veikt montāžu auditorijās (telpas Nr. 106, 217, 319, 545).

**Apraksts:**

**Podestu izbūves prasības :**

* Podestu izbūvei pielietot augsta blīvuma (vismaz 1500 -1600 kg/m3) materiālu, kas nodrošina stabilas pamatnes izveidi.
* Ugunsdrošības klase A1.
* Atbalsta sistēmu veidot no rūpnieciski ražotiem elementiem ar mehānisko augstuma regulēšanas tehnoloģisko risinājumu.
* Atbalsta sistēma vēlama no punktveida balstiem, kas atvieglinātu iespēju veikt neapgrūtinošu vēlāku komunikāciju izbūvi ekspluatācijas gaitā.

**Saistītie veicamie darbi auditoriju podestu konstrukcijas uzstādīšanai:**

* Iepazīties ar esošo situāciju, nepieciešamības gadījumā skaņot nepieciešamos demontāžās darbus.
* Saskaņot ar Pasūtītāju, būvuzraugu un Autoruzraugu montāžas vietu (precizējot gabarītus), veidu, mezglus.
* Veikt esošo virsmu materiālu atjaunošanu to sākotnējā izskatā un šo darbu nodošanu Pasūtītajam, ja darba rezultātā tiek bojāta esošās apdare, inženierkomunikācijas vai citi materiāli.
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

**Izejas dokumenti**

Rasējumi ARD-AU-55.1 - ARD-AU-55.4

1. **Atslēgu skapju-seifu uzstādīšana**

**Darbu veikšanas vieta**

Atslēgu skapjus paredzēts uzstādīt koplietošanas telpās pagrabā, 2-7.stāvos

**Apraksts:**

Atslēgu skapji-seifi piekļuves kontroles nodrošināšanai un uzglabāšanai:

*6.(seši) gab. ASSA ABLOY “TRAKA 21”*

* Izturīgs un kompakts skapja-seifa korpuss bez atklātām eņģēm vai acīmredzamiem piekļuves un atvēruma punktiem.
* Maksimālais skapja-seifa izmērs ne lielāks kā 250 mm (platums) x 430mm (garums) x 100 mm (biezums)
* Skapja seifa svars ne lielāks kā 10 kg
* Iespēja skapī-seifā ievietot ne mazāk kā 21 atslēgu vai piekļuves kontroles kartiņu, vai kopā kartiņu un atslēgas saišķi ar vienreiz lietojamu drošības plombu un metālisku cilpu atslēgu fiksēšanai nostiprināšanai.
* Skārienjūtīgs interfeiss.
* Nodrošināta piekļuve izmantojot personalizētu identifikācijas kombināciju - PIN.
* Nodrošināta pārskatāma atslēgu un to piekļuves tiesību administrēšana izmantojot skārienjūtīgo interfeisu.
* Skapju-seifu interfeiss un izvēlne tiek nodrošināta vairākās valodās.
* Pieejamo atslēgu piekļuve un to pieejamības iespējas ir pārskatāmi vizualizētas vai izgaismotas.
* Nodrošināta skaņas signalizācija.
* Nodrošināta atslēgu izmantošanas auditācijas pierakstu funkcija, ar iespēju tos pārskatīt uz esošā skārienjūtīgā interfeisa un izeksportēt tos nepieciešamības gadījumos izmantojot bezvadu savienojumu vai USB portu.
* Nodrošināta manuāla piekļuve, durvju atvēršanai ārkārtas vai bojājumu gadījumos.
* Paredzēta un Nodrošināta netraucēta noteikta laika skapja-seifa darbība strāvas pārrāvuma gadījumā.
* Skapja-seifa apkope un informācijas nolasīšana ir veicama bez skapja-seifa noņemšanas no stacionārā stiprinājuma.
* Pretendenta rīcībā jābūt vismaz diviem ražotāja sertificētiem speciālistiem, kuri ir tiesīgi uzstādīt un veikt atslēgu skapju-seifu konfigurēšanu un apkalpošanu. Piedāvājumā jāiekļauj ražotāja izsniegti šo speciālistu sertifikāti. Pretendentam jābūt ar pieredzi šādu skapju-seifu uzstādīšanā;
* Ražotāja garantija 3 gadi iekārtai ar ražotāja
* garantētu tūlītējo (*onsite*) servisu

*1.(viens) gab. ASSA ABLOY “TOUCH”*

* Izturīgs un kompakts skapja-seifa korpuss bez atklātām eņģēm vai acīmredzamiem piekļuves un atvēruma punktiem.
* Maksimālais skapja-seifa izmērs ne lielāks kā 1910 mm (platums) x 825mm (garums) x 150 mm (biezums)
* Skapja seifa svars ne lielāks kā 70 kg
* Iespēja skapī-seifā ievietot ne mazāk kā 60 atslēgu vai piekļuves kontroles kartiņu, vai kopā kartiņu un atslēgas saišķi ar vienreiz lietojamu drošības plombu un metālisku cilpu atslēgu fiksēšanai nostiprināšanai.
* Skārienjūtīgs interfeiss ne mazāk kā 7’’ ekrāns.
* Nodrošināta piekļuve izmantojot personalizētu identifikācijas kombināciju – PIN un piekļuves kontroles identifikācijas kartes.
* Nodrošināta pārskatāma atslēgu un to piekļuves tiesību administrēšana lokāli izmantojot skārienjūtīgo interfeisu, kā arī attālinātu piekļuves tiesību kontroli, administrēšanu un uzraudzību izmantojot web interfeisu.
* Skapju-seifu interfeiss un izvēlne tiek nodrošināta vairākās valodās.
* Pieejamo atslēgu piekļuve un to pieejamības iespējas ir pārskatāmi vizualizētas vai izgaismotas.
* Nodrošināta skaņas signalizācija.
* Nodrošināta lokāla un attālināta auditācijas ierakstu veidošana par visiem lietotājiem un izmantotajām atslēgām ar nodrošinātu iespēju pārskatīt, meklēt, importēt, eksportēt un veidot atskaites par iegūto informāciju.
* Nodrošināta manuāla piekļuve, durvju atvēršanai ārkārtas vai bojājumu gadījumos.
* Paredzēta un Nodrošināta netraucēta noteikta laika skapja-seifa darbība strāvas pārrāvuma gadījumā.
* Nodrošināta automātiska rezerves kopiju veidošana informācijas arhivēšana uz pārnēsājama datu nesēja.
* Skapja-seifa apkope un informācijas nolasīšana ir veicama bez skapja-seifa noņemšanas no stacionārā stiprinājuma.
* Pretendenta rīcībā jābūt vismaz diviem ražotāja sertificētiem speciālistiem, kuri ir tiesīgi uzstādīt un veikt atslēgu skapju-seifu konfigurēšanu un apkalpošanu. Piedāvājumā jāiekļauj ražotāja izsniegti šo speciālistu sertifikāti. Pretendentam jābūt ar pieredzi šādu skapju-seifu uzstādīšanā;
* Ražotāja garantija 3 gadi iekārtai ar ražotāja garantētu tūlītējo (*onsite*) servisu;

**Atslēgu skapju-seifu uzstādīšanu saistītie veicamie darbi:**

* Veikt sākotnējo skapju-seifu konfigurēšanu, administrēšanu katrai skapja atslēgas pozīcijai un lietotājam saskaņojot to ar Pasūtītāju;
* Veikt skapju-seifu programmnodrošinājuma instalāciju un konfigurēšanu to attālinātai izmantošanai un uzraudzībai;
* Veikt nepieciešamos elektrības vai datu tīkla pieslēgumus no tuvākās tehniskās vājstrāvas sadales telpas. Nepieciešamības gadījumā veicot elektrosadales papildināšanu un papildus nepieciešamo kabeļu izbūvi;
* Veikt apdares un materiālu atjaunošanu tās sākotnējā izskatā un šo darbu nodošanu Pasūtītajam, ja darba rezultātā tiek bojāta esošās apdare, inženierkomunikācijas vai citi materiāli;
* Veikt skapju-seifu izvietojamo vietu saskaņošana ar Pasūtītāja pārstāvjiem un Autoruzraugu;
* Veikt darbu veikšanas projekta (DVP) izstrādāšanu un saskaņošanu ar Pasūtītāju.
* Veikt papildus darbā izmantoto materiālu iesniegšanu uz saskaņošanu un to saskaņošana objektā ar Pasūtītāju vai to pārstāvjiem.

1. **Pielikumi:**

1. pielikums – Gāzu dzesēšanas sistēmas projekts;

2. pielikums – Demineralizētais ūdens;

3. pielikums – Stāvu plāni kronšteinu izvietojumam;

4. pielikums – Podestu plāni;

5. pielikums – Rasējumi un vizualizācija uzrakstam LU;

6. pielikums – Darbu apjomu tabulas.

***AIZPILDA PRETENDENTs***

2.pielikums

Iepirkumam ar ID Nr. LU 2015/41\_I\_ERAF

nolikumam

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

**LATVIJAS UNIVERSITĀTEI**

**Iepirkums**: **„Būvdarbi Latvijas Universitātes Akadēmiskā centra Torņkalnā ēkas funkcionalitātes uzlabošanai**”.

**Iepirkuma ID Nr.:** **LU 2015/41\_I\_ERAF**

Saskaņā ar Iepirkuma nolikumu, mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_<*pretendenta nosaukums*> apakšā parakstījušies, apstiprinām, ka piekrītam Iepirkuma noteikumiem. Piedāvājam nodrošināt būvdarbu veikšanu Latvijas Universitātes Akadēmiskā centra Torņkalnā ēkas funkcionalitātes uzlabošanai saskaņā ar Nolikuma prasībām, tehnisko un finanšu piedāvājumu.

Piedāvātā cena aprēķināta, ietverot pilnu samaksu par iepirkuma līgumā paredzēto saistību izpildi, tai skaitā visas izmaksas, kas saistītas ar tehniskajā specifikācijā norādīto darbu izpildi, kā arī citas izmaksas, tai skaitā darbi un materiāli, kas nav norādīti iepirkuma līguma vai nolikuma dokumentos, bet uzskatāmi par nepieciešamiem iepirkuma līguma pienācīgai un kvalitatīvai izpildei. Cenā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

Piedāvātā cena visā iepirkuma līguma darbības laikā netiks paaugstināta.

1. *Ja Pretendents ir piegādātāju apvienība* *(personu grupa):*
   1. persona, kura pārstāv piegādātāju apvienību Konkursā: \_\_\_\_\_\_\_\_\_\_\_\_\_\_\_\_\_\_\_\_\_.
   2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Mēs apstiprinām, ka visi pievienotie dokumenti veido šo piedāvājumu.
3. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
4. Informācija par Pretendentu vai personu, kura pārstāv piegādātāju apvienību Iepirkumā:

4.1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. Reģistrēts (vieta, datums, numurs): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3. Nodokļu maksātāja reģistrācijas Nr: ­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.4. Juridiskā adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.5. Biroja adrese (norādīt arī valsti): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

4.7. Telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.8. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.9. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.11.Banka: \_\_\_\_\_\_\_\_\_\_\_\_\_\_\_\_\_\_\_\_

4.12. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.13. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.14.Paraksta tiesības izriet no Uzņēmumu reģistra datu bāzē iegūstamās informācijas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*norāda, ja attiecināms*).

Ar šo uzņemos pilnu atbildību par Iepirkumam iesniegto piedāvājumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Amats: \_\_\_\_\_\_\_\_\_\_\_\_\_\_

Pieteikums sagatavots un parakstīts 2015.gada \_\_\_\_\_\_

3.pielikums

Iepirkumam ar ID Nr. LU 2015/41\_I\_ERAF

Nolikumam

**IEPIRKUMA LĪGUMA PROJEKTS**

Iepirkuma līgums Nr. \_\_\_\_\_\_\_

Rīgā, 2015.gada \_\_\_\_\_\_\_\_\_\_\_\_\_.

Iepirkuma identifikācijas Nr. LU 2015/41\_I\_ERAF

**Latvijas Universitāte** (turpmāk – LU), reģistrācijas Nr. 3341000218, juridiskā adrese Raiņa bulv.19, Rīgā, pievienotās vērtības nodokļa maksātāja reģistrācijas numurs LV 90000076669 (turpmāk– Pasūtītājs**)**, tās zinātņu prorektora **Indriķa Muižnieka** personā, kas rīkojas saskaņā ar LU Satversmi un LU 2002.gada 4.septembra rīkojumu Nr. 1/129, no vienas puses, un Darbuzņēmējs **\_\_\_\_\_\_\_\_\_\_\_\_\_\_\_\_\_\_\_\_**, kas darbojas uz \_\_\_\_\_\_\_\_\_\_\_\_\_\_ pamata, (turpmāk – Darbuzņēmējs**)** no otras puses, un abi kopā saukti – Puses, pamatojoties uz iepirkuma komisijas lēmumu, noslēdz šādu Līgumu (turpmāk - Līgums):

**1. Līguma priekšmets**

1.1. Pasūtītājs uzdod un Darbuzņēmējs veic LU Akadēmiskā centra Torņakalnā ēkas funkcionalitātes uzlabošanas darbus (turpmāk - Darbi), saskaņā ar šā Līguma 1.pielikumā pievienoto Tehnisko specifikāciju un 2.pielikumā pievienotajā Pretendenta piedāvājumā norādīto Darbu apjomu.

1.2. Darbi sevī ietver Darbu veikšanai nepieciešamos projektēšanas darbus, materiālu un instrumentu iegādi, montāžu, uzstādīšanu, testēšanu un mērījumu veikšanu, kā arī līgumsaistību izpildes nodrošināšanai nepieciešamā darbaspēka komplektēšanu un algošanu.

1.3. Darbuzņēmējs atzīst, ka līdz šā Līguma parakstīšanas brīdim ir iepazinies iepirkuma nolikumā un tam pievienotājā Tehniskajā specifikācijā, ieskaitot darbu apjomu tabulu, objektā LU Akadēmiskā centra Torņakalnā ēkas Jelgavas ielā 1, Rīgā (turpmāk –Objekts) veicamajiem Darbiem un ietvēris cenā visas izmaksas, kas saistītas ar Darbiem, saskaņā ar Tehnisko specifikāciju un esošo situāciju.

**2. Līguma summa**

2.1. Par šā Līguma 1.1.punktā norādītajiem Darbiem **Līguma kopsumma** nedrīkst pārsniegt EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), tajā skaitā PVN 21 % , atbilstoši šā Līguma 1.pielikumā norādītam apjomam, kas ir neatņemama šā Līguma sastāvdaļa.

Saskaņā ar Līguma 1.pielikumā ievienoto Tehnisko specifikāciju Līguma kopsummā ietverti visi veicamie Darbi, izmantojamie materiāli un uzstādāmais un izmantojamais aprīkojums saistībā ar Darbiem, tajā skaitā, tādi, kas netiks uzrādīti darbu apjomu tāmēs, bet, kas uzskatāmi par vispār nepieciešamiem Darbu veikšanai.

2.2. Darbu finansēšana (apmaksa) paredzēta no Eiropas Reģionālās attīstības fonda (turpmāk – ERAF) 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem” projekta „Latvijas Universitātes infrastruktūras modernizācija prioritāro virzienu studiju programmu attīstībai” Nr.2010/0114/3DP/3.1.2.1.1/09/IPIA/VIAA/029 līdzekļiem.

**3. Maksājumu termiņi un soda sankcijas, būvdarbu izpildes un līguma termiņi**

3.1 Puses vienojas par šādu Līguma summas samaksas kārtību: Pasūtītājs veic pilnu Līguma cenas samaksu Darbuzņēmējam 20 (desmit) darba dienu laikā pēc Darbu pieņemšanas nodošanas akta, kas apliecina Līgumā noteikto Darbu pabeigšanu, abpusējas parakstīšanas un attiecīga rēķina saņemšanas no Darbuzņēmēja.

3.2. Par izpildītajiem Darbiem Darbuzņēmējs iesniedz Pasūtītājam darbu pieņemšanas nodošanas aktu, kā arī iesniedz izpilddokumentāciju, kas nepieciešama izpildīto Darbu turpmākai ekspluatācijai saskaņā ar spēkā esošo normatīvo aktu prasībām.

3.3. Pasūtītājs 10 (desmit) darba dienu laikā pārbauda paveikto Darbu atbilstību Līguma noteikumiem un paraksta darbu pieņemšanas nodošanas aktu vai arī iesniedz Darbuzņēmējam motivētu atteikumu pieņemt Darbus. Motivēta atteikuma gadījumā Darbuzņēmējs 10 (desmit) dienu laikā novērš neatbilstības un atkārtoti iesniedz darbu pieņemšanas nodošanas aktu.

3.4. Šā Līguma 1.1.punktā minēto Darbu termiņš: ne vēlāk kā četrdesmit piecu dienu laikā no Līguma noslēgšanas brīža. Darbi jāpabeidz un Darbu pieņemšanas nodošanas akts ir jāiesniedz ne vēlāk kā līdz 2015.gada \_\_\_\_\_\_\_\_\_\_\_\_.

3.5. Ja Pasūtītājam radušies zaudējumi no Darbuzņēmēja prettiesiskām darbībām vai šā Līguma 3.4.punktā noteikto Darbu izpildes kavējuma, Darbuzņēmējam tie jākompensē Pasūtītājam pilnā apjomā.

3.6. Visos dokumentos, kas saistīti ar šā Līguma izpildi, tajā skaitā rēķinā, Darbuzņēmējs norāda rēķina pilnas apmaksas datumu, kā arī citus nepieciešamos rekvizītus un datus (tajā skaitā atsauci uz Līguma 2.2.punktā norādītā ERAF projekta nosaukumu un numuru).

3.9. Līguma 3.6.punkta prasību neievērošanas gadījumā Pasūtītājs patur tiesības neapmaksāt rēķinus līdz minēto prasību izpildei.

3.10. Par šā Līguma 3.4.punktā noteikto Darbu nodošanas termiņa kavējumu, Darbuzņēmējs, pēc Pasūtītāja pieprasījuma, maksā Pasūtītājam līgumsodu 0, 1 % (*nulle komats viens procents*) apmērā no Līguma kopsummas par katru nokavēto dienu, bet ne vairāk kā 10 % no kavētās saistību summas.

3.11. Šā Līguma darbība stājas spēkā no tā parakstīšanas brīža un ir spēkā līdz šā Līguma saistību pilnīgai izpildei.

**4. Darbuzņēmēja pienākumi un tiesības**

4.1. Darbuzņēmējam jāveic un jāpabeidz Līgumā norādītie Darbi, izpildot Līgumā noteiktās prasības, paveicot Darbus kvalitatīvi norādītajos termiņos, pielietojot nepieciešamo tehnoloģiju un izmantojot kvalificētu darbaspēku, taupīgi un racionāli izmantojot būvniecības materiālus, energoresursus, kā arī Darbiem atvēlētos līdzekļus un par visiem apstākļiem, kas ietekmē Darbu izpildi, nekavējoties informējot Pasūtītāju, kā arī atturoties no tādas rīcības, kas apgrūtinātu saistību izpildi.

Kvalitātes vērtēšanas pamats ir Latvijā spēkā esošie Būvniecības normatīvi un citi normatīvie akti. Gadījumā, ja starp normatīviem un prasībām ir novērojamas pretrunas, jāievēro stingrākās prasības.

4.2. Darbuzņēmējs apņemas:

4.2.1. divu darba dienu laikā no Līguma spēkā stāšanās dienas norīkot savu atbildīgo pilnvaroto pārstāvi (būvdarbu vadītāju), rakstiski par to paziņojot Pasūtītājam, un nodrošināt pastāvīgu būvdarbu vadītāja vai viņa aizstājēja atrašanos būvdarbu izpildes vietā būvdarbu veikšanas laikā. Šo personu izvēle un nomaiņa iespējama tikai pēc savlaicīgas rakstiskas saskaņošanas ar Pasūtītāju;

4.2.2. piecu darba dienu laikā no Līguma spēkā stāšanās dienas izstrādāt un saskaņot ar Pasūtītāju Darbu veikšanas projektu, ievērojot, ka objektā LU Akadēmiskais centrs Torņakalnā Jelgavas ielā 1, Rīgā ēka nav nodota ekspluatācijā, kā arī tajā atbilstoši 2013.gada 27.septembrī starp LU un pilnsabiedrību „LNK Industries Group” tika noslēgts līgums par LU Dabaszinātņu akadēmiskā centra Torņakalnā, Rīgā, pirmās kārtas tehniskā projekta izstrādi, būvniecību un autoruzraudzību tiek veikti būvdarbi;

4.2.3. būvdarbu procesā lietot tikai sertificētus materiālus un izstrādājumus saskaņā ar Tehnisko specifikāciju un savu piedāvājumu un ne vēlāk kā 5 (piecas) kalendārās dienas pirms šo materiālu un izstrādājumu izmantošanas, saskaņot šos materiālus ar Pasūtītāju;

4.2.4. Darba veikšanas vietā un ar to saistītajās telpās nodrošināt tīrību un kārtību, nepieciešamības gadījumā izmantojot savu apkopēju un sētnieku personālu;

4.2.5. būvdarbu procesā veikt pasākumus, kas nepieļauj putekļu izplatīšanos, nodrošinot to savākšanu; būvgružus un atkritumus uzglabāt un izvest tikai speciālos Darbuzņēmēja konteineros, kas nepieļauj apkārtējās vides piesārņošanu; konteinerus novietot ar Pasūtītāju saskaņotās vietās un izvest pēc nepieciešamības;

4.2.6. Pasūtītāja telpās un teritorijā ievērot Pasūtītāja un pilnsabiedrības „LNK Industries Group”, kura veic LU Dabaszinātņu akadēmiskā centra Torņakalnā, Rīgā, pirmās kārtas būvdarbus, iekšējās kārtības un ugunsdrošības noteikumus un darba režīmu. Parakstot šo Līgumu Darbuzņēmējs apliecina, ka ir pienācīgi iepazinies ar šajā Līgumā ietvertajiem noteikumiem;

4.2.7. kopā ar būvdarbu nodošanas un pieņemšanas aktu iesniegt Pasūtītājam izmantoto materiālu un izstrādājumu sertifikātus, kā arī uzmontēto iekārtu un aprīkojuma pases un ekspluatācijas instrukcijas valsts valodā;

4.2.8. pieņemt Darbiem nepieciešamo teritoriju no Pasūtītāja, parakstot teritorijas pieņemšanas-nodošanas aktu. Triju kalendāro dienu laikā pēc Objekta nodošanas ekspluatācijā atbrīvot Pasūtītāja telpas un teritoriju, iepriekš parakstot teritorijas pieņemšanas-nodošanas aktu;

4.2.9. Darbu izpildes laikā iegūto informāciju neizpaust trešajām personām bez Pasūtītāja rakstiskas atļaujas;

4.2.10. atbildēt par visiem zaudējumiem, kas darbu izpildes laikā tiek nodarīti Pasūtītājam, un atlīdzināt Pasūtītājam savas vainas dēļ nodarītos zaudējumus pilnā apmērā;

4.2.11. veikt visu veidu būvniecības darbu visu risku un civiltiesiskās atbildības apdrošināšanu 100% apmērā no Līguma summas. Pašrisks ne lielāks kā EUR 1000. Polises termiņam 30 dienas jāpārsniedz attiecīgās Darbu izpildes beigu termiņš;

4.2.12. pēc Pasūtītāja pieprasījuma ne vēlāk kā 3 (trīs) darba dienu laikā iesniegt citas atskaites un viņa rīcībā esošo dokumentāciju, kas saistīti ar Darbu izpildi.

4.3. Darbuzņēmējs ir pilnībā atbildīgs par sava personāla kvalifikāciju, darba drošību, ugunsdrošību, elektroierīču lietošanas noteikumu ievērošanu, kā arī par citu pienākumu izpildi sakarā ar šajā līgumā noteikto savu saistību izpildi visā Darbu veikšanas periodā. Minēto saistību neizpildes gadījumā Darbuzņēmējs ir atbildīgs par trešajām personām nodarītajiem zaudējumiem vai kaitējumu.

4.4. Darbuzņēmējam pēc saviem ieskatiem ir tiesības izvēlēties licencētus un atbilstošas kvalifikācijas apakšuzņēmējus atsevišķu darbu izpildei, iepriekš to saskaņojot ar Pasūtītāju. Darbuzņēmējs uzņemas atbildību par izvēlētajiem apakšuzņēmējiem normatīvajos aktos paredzētā kārtībā.

4.5. Darbu izpildē Darbuzņēmējam jāievēro Pušu saskaņota Tehniskā specifikācija, ieskaitot darbu apjomu tabulu, Būvniecības normas un noteikumi, kā arī citi normatīvie akti un jāizmanto materiāli, konstrukcijas un izstrādājumi, kas atbilst standartu un tehnisko noteikumu prasībām, kā arī atbilst Tehniskajai specifikācijai.

4.6. Darbuzņēmēja pienākums pirms Darbu pabeigšanas brīdināt (informēt) Pasūtītāju vai tā pārstāvi par slēpto darbu pārbaudes nepieciešamību vai jebkāda cita veida kvalitātes pārbaudes izdarīšanu.

4.7. Jebkādi Darbuzņēmēja sagatavoti pētījumi, ziņojumi vai citi materiāli – grafiku, programmatūras vai citā formā – pieder Pasūtītājam un paliek tā īpašums.

4.8. Ja Darbuzņēmēja sagatavotājā piedāvājumā (finanšu piedāvājumā) un/vai jebkādos šā Līguma pielikumos ir aritmētiskas un loģiskas kļūdas, Puses vienojas par šādu kļūdu labošanas veidu:

4.8.1. ja Darbu vienību cenu summa ir mazāka par Darbu kopējo cenu, Līdzēji ņem vērā vienību cenu summu;

4.8.2. ja Darbu kopējā cena ir mazāka par Darbu vienību cenu summu, Līdzēji ņem vērā kopējo cenu.

**5. Pasūtītāja tiesības un pienākumi**

5.1. Pirms Darbu uzsākšanas Pasūtītājs saskaņo ar Darbuzņēmēju Darbu veikšanas projektu, kā arī citu nepieciešamo dokumentāciju.

5.2. Pasūtītājs apmaksā Darbuzņēmējam Līguma kopsummu atbilstoši šā Līguma noteikumiem.

5.3. Pasūtītājs nodod Darbuzņēmējam būvējamo Objektu vai tā daļu.

5.4. Pasūtītājs nodrošina Darbuzņēmēju ar elektroenerģijas (jauda 20 KW) un ūdens pieslēgšanās vietām.

5.5. Pasūtītājam ir tiesības pārbaudīt, kā Darbuzņēmējs veic Darbus un to izpildes kvalitāti. Gadījumā, ja tiek konstatēti neatbilstoši normatīviem izpildīti Darbi, Pasūtītājam ir tiesības pieprasīt nekvalitatīvi veikto Darbu izlabošanu (atkārtotu, kvalitatīvu izdarīšanu), neveicot nekādus papildus maksājumus un nepārceļot šajā līgumā noteikto Darbu izpildes termiņu, izņemot gadījumu, kad Darbu neatbilstība normatīviem radusies Pasūtītāja vainas dēļ.

5.6. Pasūtītājs patur sev tiesības ieturēt no maksājuma, kas pienākas Darbuzņēmējam, par tā nodarītiem zaudējumiem.

**6. Darbu pieņemšana – nodošana**

6.1. Pēc Darbu pabeigšanas Darbuzņēmējs iesniedz Pasūtītājam attiecīgu nodošanas un pieņemšanas aktu, formu Nr.2 un formu Nr.3. Pasūtītājs 10 (desmit) darba dienu laikā pārbauda paveikto Darbu un izpilddokumentācijas atbilstību Līguma noteikumiem, pieņem paveiktos Darbus vai iesniedz Darbuzņēmējam motivētu atteikumu pieņemt darbus.

6.2. Ja Darbu pieņemšanas procesā tiek konstatēti līdz galam nepadarīti paredzētie darbi, defekti un atkāpes no būvniecības normām vai arī neatbilstība Tehniskajai specifikācijai, tad Darbu pieņemšana nenotiek, un par to sastādāms abpusējs akts, kurā norādītajā termiņā Darbuzņēmējam saviem spēkiem un līdzekļiem līdz galam jāizpilda savas vainas dēļ nepadarītos darbus, jānovērš defekti un jānodrošina atbilstība darba uzdevumam un projektam. Ja Darbuzņēmējs neveic nepieciešamos darbus minētajā aktā norādītajā termiņā, Pasūtītājs patur tiesības neapmaksāt rēķinus līdz minēto prasību izpildei, un norēķins starp Pusēm tiek izdarīts tikai par Pasūtītāja atzītajiem darbiem.

6.3. Motivēta atteikuma gadījumā par Darbu izpildes datumu tiek uzskatīts datums, kad Darbuzņēmējs pēc Darbu pabeigšanas atkārtoti iesniedzis Pasūtītājam nodošanas un pieņemšanas aktu, formu Nr.2 un formu Nr.3.

6.4. Darbuzņēmējam jānodrošina visa dokumentācija, kas nepieciešama Objekta nodošanai ekspluatācijā vienu nedēļu pirms Darbu pabeigšanas.

6.5. Pušu domstarpības, kas rodas Darbu un materiālu kvalitātes novērtēšanā, izšķir būvniecības kontroles iestāde vai līgumslēdzēju pušu pieaicināti eksperti.

**7. Garantijas**

7.1. Darbuzņēmējs garantē visu darbu izpildi atbilstoši Latvijā spēkā esošo normatīvu prasībām un šā Līguma noteikumiem. Garantijas laiks ir periods, kurā Darbuzņēmējs ir atbildīgs par tā veikto Darbu. Garantijas laiks tiek rēķināts pēc valsts akta par būves gatavību ekspluatācijā stāšanos spēkā dienas.

7.2. Garantijas laiks izpildītajiem darbiem un izmantoto materiālu kvalitātei ir divdesmit četri mēneši.

7.3. Darbuzņēmējs ir atbildīgs par to garantijas laikā konstatēto defektu vai kļūmju labošanu, attiecībā uz kuriem Darbuzņēmējam neizdodas pierādīt, ka tie nav radušies tā vainas dēļ. Pusēm jāvienojas par konstatēto un pierādīto defektīvo vai nepaveikto darbu izpildes termiņiem.

7.4. Punktā 7.2.minēto garantiju ietvaros Darbuzņēmējs novērš attiecīgā objekta ekspluatācijas laikā konstatētos defektus 10 darba dienu laikā no brīža, kad Darbuzņēmējam nodota informācija par radušos defektu.

7.5. Ja Darbuzņēmējs, neņemot vērā Pasūtītāja rakstiskās pretenzijas, neizlabo konstatētos trūkumus līdz nolīgtajam datumam vai nesāk trūkumu novēršanu nolīgtajā datumā, vai jebkādā citā veidā izvairās no trūkumu likvidēšanas, Pasūtītājam ir tiesības uzticēt trūkumu likvidēšanu trešajām personām uz Darbuzņēmēja rēķina, kurš tiek apmaksāts 10 dienu laikā bezstrīdus kārtībā. Garantijas laika izbeigšanās neatbrīvo Darbuzņēmēju no saistībām likvidēt defektus, ja Pasūtītājs ir rakstiski paziņojis Darbuzņēmējam par defektu konstatāciju pirms garantijas laika izbeigšanās.

**8. Līguma izbeigšana**

8.1. Līgums var tikt izbeigts pirms Darbu pabeigšanas Pasūtītājam un Darbuzņēmējam par to savstarpēji rakstveidā vienojoties.

8.2. Līgums var tikt izbeigts pirms Darbu pabeigšanas vienpusēji no Pasūtītāja puses ar rakstveida paziņojumu Darbuzņēmējam:

8.2.1. ja Darbuzņēmējs nepilda Līguma nosacījumus un neizpildi nav novērsis noteiktajā termiņā;

8.2.2. ja Darbuzņēmējs nespēj nodrošināt šā Līguma saistību izpildi paredzētajā termiņā;

8.2.3. ja Darbuzņēmējs darbojas pretrunā ar spēkā esošajiem likumiem un nelikumības nav novērsis Pušu saskaņotā termiņā;

8.2.4. ja Darbuzņēmējs pārtrauc darboties kā juridiska persona un tam nav tiesību un saistību pārņēmēja, un/vai pret Darbuzņēmēju tiek ierosināta lieta par tā maksātnespējas atzīšanu;

8.2.5. ja zināms, ka Pasūtītājs nesaņems šā Līguma 2.2.punktā norādīto finansējumu. Šādā gadījumā Pasūtītājs ar Darbuzņēmēju norēķinās par faktiski veiktajiem Darbiem.

**9. Pušu atbildība**

9.1. Darbuzņēmējs ir atbildīgs par tā vainas dēļ nodarītajiem zaudējumiem saskaņā ar šo līgumu, Būvniecības likumu un citiem piemērojamajiem normatīvajiem aktiem.

9.2. Puses tiek atbrīvotas no atbildības par daļēju vai pilnīgu šā Līguma saistību neizpildi, ja šī neizpilde radusies pēc Līguma noslēgšanas nepārvaramas varas un/vai ārkārtēju apstākļu rezultātā, kurus puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība un jebkuri citi apstākļi, kas nav pakļauti pušu saprātīgai kontrolei. Puse, kura nevar izpildīt savas saistības šādu apstākļu dēļ, brīdina otru pusi par to ne vēlāk kā trīs darba dienas pēc attiecīgā notikuma.

**10. Strīdi**

10.1. Jautājumus, kas Līgumā nav atrunāti, Puses risina atbilstoši Latvijas Republikā spēkā esošajiem normatīvajiem aktiem.

10.2. Strīdi, kas Pusēm rodas izpildot Līgumu, tiek risināti pārrunu ceļā, bet, ja vienošanos panākt nevar, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā atbilstoši Latvijas Republikā spēkā esošajiem normatīvajiem aktiem.

**11. Citi noteikumi**

11.1. Izmaiņas šā Līguma noteikumos stājas spēkā tikai tad, kad tās noformētas rakstveidā un tās apstiprinājuši Pušu pilnvarotie pārstāvji. Parakstītās Pušu Vienošanās, kā arī visas Tāmes, ir pielikumi pie šā Līguma un ir tā neatņemamas sastāvdaļas.

11.2. Puses pilnvaro veikt ar šā Līguma izpildi saistītās darbības (nodot, pieņemt Darbus, parakstīt rēķinus un citus ar Darbiem saistītos dokumentus) šādas personas:

11.2.1. no Darbuzņēmēja: \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_;

11.2.2. no Pasūtītāja puses (turpmāk - Pasūtītāja pārstāvis) LU Rektora vietniece infrastruktūras attīstības jautājumos Kitija Freija (tālrunis 67034575, elektroniskā pasta adrese: [Kitija.Freija@lu.lv](mailto:Kitija.Freija@lu.lv)).

11.3. Līgums sastādīts 2 (divos) eksemplāros, latviešu valodā uz \_\_ (\_\_\_\_\_\_\_\_\_-) lapaspusēm, pa vienam eksemplāram katrai Pusei. Abiem Līguma eksemplāriem ir vienāds juridiskais spēks.

11.4. Līgumam tiek pievienoti šādi dokumenti to prioritārā secībā:

11.4.1. 1.pielikums – Tehniskā specifikācija;

11.4.2. 2.pielikums – Pretendenta piedāvājums iepirkumam.

**12. Līgumslēdzēju pušu rekvizīti**

|  |  |
| --- | --- |
| **Pasūtītājs:**  Latvijas Universitāte  Reģ. Nr. 3341000218  Adrese: Raiņa bulv. 19 Rīga, LV-1586  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Indriķis Muižnieks  Latvijas Universitātes  zinātņu prorektors | **Darbuzņēmējs:**   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_  Adrese:  \_\_\_\_\_\_\_\_\_\_\_\_\_\_\_\_\_\_\_\_\_  Konta Nr.:\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds, amats) |

1. 4.pielikums

Iepirkumam ar ID Nr. LU 2015/41\_I\_ERAF

Nolikumam

**Pretendenta Veikto DARBU saraksts**

|  |  |  |  |  |
| --- | --- | --- | --- | --- |
| **Nr. p. k.** | **Izpildīto darbu vai pakalpojumu saturs** | **Pakalpojuma saņēmējs**  (kontaktinformācija) | **Darbu vai pakalpojuma apjoms EUR bez PVN** | **Izpildes laiks** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | . |